Document ID: /roh_data/filtered/Bilingualer_Corpus_interleaved-it-rm.jsonl.gz/1109

This is a text translated from Italian to Rumantsch Grischun.
La Commissione per l'economia, le tasse e la politica statale approva la nuova regolamentazione dell'organizzazione del Governo e dell'Amministrazione

Nella sua seduta del 4 maggio 2006 la Commissione per l'economia, le tasse e la politica statale del Gran Consiglio ha discusso il messaggio del Governo relativo alla nuova regolamentazione dell'organizzazione del Governo e dell'Amministrazione. La Commissione, presieduta da Ernst Nigg, chiede all'unanimità al Gran Consiglio di entrare nel merito del progetto. Alla seduta era presente anche il Presidente del Governo Claudio Lardi.

Come scrive il Governo nel suo messaggio, attualmente l'organizzazione del Governo e dell'Amministrazione centrale è disciplinata in sostanza nel regolamento organico del Governo e in diverse ordinanze e decreti emanati dal Governo. Un primo motivo per la nuova regolamentazione dell'organizzazione del Governo e dell'Amministrazione ora prevista è da ricondurre alla nuova Costituzione del Cantone dei Grigioni che prevede che diverse disposizioni del regolamento organico necessitano, per via della loro importanza, della forma di legge. Un altro motivo per la nuova regolamentazione dell'organizzazione del Governo e dell'Amministrazione è dato dalla riorganizzazione dell'Amministrazione cantonale decretata dal Governo. È prevista una nuova ripartizione parziale dei compiti tra i Dipartimenti e quindi una nuova assegnazione dei vari uffici ai relativi Dipartimenti.

A titolo di novità l'organizzazione del Governo e dell'Amministrazione deve essere disciplinata fondamentalmente in due atti normativi, ossia in una legge sull'organizzazione del Governo e dell'Amministrazione e in un'ordinanza sull'organizzazione del Governo e dell'Amministrazione. Secondo il messaggio del Governo, il progetto della citata legge si limita a stabilire i tratti essenziali dell'organizzazione del Governo e dell'Amministrazione. Anche ciò corrisponde alle direttive della nuova Costituzione che accorda al Governo maggiori competenze nell'organizzazione dell'Amministrazione. In particolare, in base alla Costituzione il Governo ha la competenza di regolamentare tramite ordinanza i settori di competenza dei Dipartimenti. L'ordinanza sull'organizzazione del Governo e dell'Amministrazione non costituisce oggetto del progetto di revisione e quindi neanche oggetto della discussione in Gran Consiglio.

Dopo un'approfondita discussione del progetto, la Commissione ha infine seguito in tutti i punti le proposte del Governo e ha approvato all'unanimità il messaggio del Governo a destinazione del Gran Consiglio.

Il Gran Consiglio si occuperà del progetto nella sessione di giugno 2006.

Persona di riferimento:

Ernst Nigg, Presidente della Commissione per l'economia, le tasse e la politica statale, tel. 081 307 36 36

Organo: Commissione per l'economia, le tasse e la politica statale

Fonte: it Commissione per l'economia, le tasse e la politica statale

Data: 12.05.2006

La cumissiun per economia, taxas e politica da stadi beneventa la nova regulaziun da l'organisaziun da la regenza e da l'administraziun

A chaschun da sia sesida dals 4 da matg 2006 ha la cumissiun per economia, taxas e politica da stadi dal cussegl grond tractà la missiva da la regenza tar la nova regulaziun da l'organisaziun da la regenza e da l'administraziun. La cumissiun che stat sut il presidi dad Ernst Nigg propona unanimamain al cussegl grond d'entrar en il project. Il president da la regenza Claudio Lardi è er stà preschent a la sesida.

Co che la regenza scriva en sia missiva vegn l'organisaziun da la regenza e da l'administraziun centrala reglada oz per gronda part en l'urden da gestiun da la regenza ed en diversas ordinaziuns ed en divers conclus da la regenza. In emprim motiv per la nova regulaziun da l'organisaziun da la regenza e da l'administraziun è la nova constituziun dal chantun Grischun che prevesa che tschertas disposiziuns da l'urden da gestiun basegnan - pervi da lur impurtanza - la furma d'ina lescha. In ulteriur motiv per reglar da nov l'organisaziun da la regenza e da l'administraziun è la reorganisaziun da l'administraziun chantunala ch'è vegnida concludida da la regenza. Previs èsi ch'ils champs d'incumbensas vegnian per part repartids da nov als departaments e che differents uffizis vegnian correspundentamain a midar departament.

L'organisaziun da la regenza e da l'administraziun duai ussa vegnir reglada da princip en dus relaschs, en ina lescha davart l'organisaziun da la regenza e da l'administraziun ed en in'ordinaziun davart l'organisaziun da la regenza e da l'administraziun. Tenor la missiva da la regenza sa restrenscha il sboz da la lescha menziunada al fatg da fixar ils princips da l'organisaziun da la regenza e da l'administraziun. Quai correspunda er a las prescripziuns da la nova constituziun chantunala che dat dapli cumpetenza a la regenza en l'organisaziun da l'administraziun. Sin basa da la constituziun ha la regenza spezialmain la cumpetenza da reglar ils champs d'incumbensa dals departaments tras in'ordinaziun. L'ordinaziun davart l'organisaziun da la regenza e da l'administraziun n'è betg object dal project da revisiun e pia er betg object da discussiun en il cussegl grond.

Suenter avair discutà detagliadamain il project ha la cumissiun finalmain suandà en tut ils puncts las propostas da la regenza ed ha deliberà la missiva da la regenza unanimamain per mauns dal cussegl grond.

Il cussegl grond vegn a tractar quest project durant la sessiun da zercladur 2006.

Persuna che dat infurmaziuns:

Ernst Nigg, president da la cumissiun per economia, taxas e politica da stadi, tel. 081 307 36 36

Gremi: cumissiun per economia, taxas e politica da stadi

Funtauna: rg cumissiun per economia, taxas e politica da stadi

Data: 12.05.2006